# Антон Пиралков

### от Уикипедия, свободната енциклопедия

Антон Пиралков български чиновник
Роден: | 1 декември 1972 София, България

Антон Огнянов Пиралков е български чиновник, за кратко оглавявал Държавната агенция за българите в чужбина (2002-2004).

## [редактиране] Биографична информация

Информацията за биографията на Антон Пиралков е противоречива и най-често идва от самия него.

Пиралков е роден през 1972 г. в София. Има брат, с 5 години по-малък. Завършил е Английската гимназия. През 1998 г. завършва магистратура по международни икономически отношения в Университета за национално и световно стопанство, София. През 2000 г. получава втора магистърска степен по бизнес администрация в Bennett S. LeBow Graduate School of Business, Drexel University, Филаделфия, Пенсилвания. Докато учи там, Антон (по негово твърдение) [1] преподава, той е „нещо като хоноруван асистент“ - води упражнения на студенти от долните курсове, като по-късно това се сочи като преподавателски опит. Твърди се [2] [3], че има специализация по бизнес администрация в Concord College, Athens, Западна Вирджиния, но никой източник не сочи през кой период е станало това. Твърди, че е имал перспективи за академична кариера, но предпочел да работи в практиката. През 2000-2001 г. работи в Съединените щати като финансов аналитик в Investment Products Group във Филаделфия. Там, по негови думи, [1] изкарва едва една година и се прибира в България в края на 2001 г. На сайта на правителството стажа му там се сочи като 2 години, а датата на завръщане в България през 2002 г. [2] [3]

На 28 март 2002 г. Антон Пиралков оглавява Държавната агенция за българите в чужбина (АБЧ), назначен от министър-председателя Симеон Сакскобургготски и неговото правителство. Към края на септември 2004 г. напуска по собствено желание АБЧ и започва работа във все още държавната Българската телекомуникационна компания (БТК) като мениджър Управление на проекти в централата на компанията. От юни 2005 г. е Директор връзки с инвеститорите в БТК.

## [редактиране] Професионална дейност в България

Според официалните сведения за него в сайта на правителството[2] [3], като председател на АБЧ, по време на работата си като финансов аналитик в Investment Products Group във Филаделфия е придобил „солиден международен опит в сферата на финансовото управление, международния бизнес, счетоводството, застраховането и финансовите информационни системи“.

По негови думи, е имал перспективи за добре платена и динамична кариера там, но е предпочел „не кой знае колко висок държавен пост у нас и заплата от неколкостотин лева“. [1] Този пост е председател на Държавната агенция за българите в чужбина (АБЧ), встъпил в длъжност на 28 март 2002 г.

В годината на постъпването му в АБЧ - 2002 - тя има бюджет от 360 хиляди лева, за командировки в чужбина само 7 хиляди.[4] Персоналът е 27 човека, от които 12 обща администрация. [1]

Скоро след началото на работата му в БТК се разразява скандал за публикувани неверни сведения за дивидента поради объркване на левове с Евро. [5] [6]

## [редактиране] Външни препратки

1. ↑ 1,0 1,1 1,2 1,3 Интервю с Пиралков от 23.11.2002 г, разказва за себе си.
2. ↑ 2,0 2,1 2,2 официална биография на Антон_Пиралков в сайта на правителството, гугълкеш
3. ↑ 3,0 3,1 3,2 локално копие на гугълкеша
4. ↑ Интервю с доцент Пламен Павлов, в-к "Пари" 21 март 2002
5. ↑ БТК обърка борсата с грешен дивидент, причина за това е, че работим с две валути, обясни Антон Пиралков
6. ↑ БТК плаща обезщетенията за сгрешения дивидент

Взето от „http://bg.wikipedia.org../../../%D0%B0/%D0%BD/%D1%82/%D0%90%D0%BD%D1%82%D0%BE%D0%BD_%D0%9F%D0%B8%D1%80%D0%B0%D0%BB%D0%BA%D0%BE%D0%B2_5ff4.html“.

Категории: Българи

##### Views

- Статия
- Беседа
- Текуща версия

##### Търсене